Berlingske Tidende, 1785-07-25
Fra Hiermislevgaards Gods i Wensyssel er ved sidste Hiøring Markeds Tiid, sk. Natten imellem den 7de og 8de Julii (i Forening med en Dreng af et andet Gods, deserteret en af samme Godses unge Reserva=Mandskab, navnlig Christen Jensen Westerbrønderslev, 23 Aar gammel, 65 en halv Tomme hør. Denne Person viser sig i Tale og Opførsel meget undseelig, ligesom og i Gangen lidet skulende, men for Resten har han intet mærkelig Kiendetegn videre, end han er sperlemmet, klein af Ansigt, lidet koparret og har et fortagtig slet Haar. Af Klæder har han medtaget, foruden meere, en blaa Vadmelstreie med Metalknapper, en stribet Undertrøie med dito Knapper, et Par gule Skindbuxer, en Hat og en broget Hue til Hovedet, samt Skoe og blaae Strømper til Benene, hvilket alt han formodentlig vexelvis gaaer iklædt. Ligeledes er en anden af samme Gods, navnlig Jens Laursen Kok, fød i Østerhiermislev, 24 Aar gammel, omtrent for et Aars Tiid siden skeiet bort, uden igjen at indfinde sig paa Godset, eller man har været i Stand for at bringe hans Opholdsted i Erfaring, videre end Rygtet har sagt, at han sidste Vinter skal have tient udi Giøttrup Nørgaard i HanHerred, sidstmeldte holder ikke Soldater=Maal, men er kiendelig formedelst havende rødt Haar, samt brunagtig Hud og Fregner i Ansigtet; thi bliver begge disse undvigte Personer herved efterlyst, samt advaret igien strax at indfinde dem her paa Godset, som deres rette Fødestavn, saafremt de vil vente Eftergivelse i den Straf, de ellers i Følge Kongel. allernaadigste Forordninger kan have fortient ved slig vild Foretagende og Desertion, hvortil dem ingen Aarsag i nogen Maade er givet. Det høistærede og gode Publicum, som nogen af disse Undvigte maatte forekomme, giør man sig Haab om, iagttager hvad de Kongel. Anordninger om Deserteurer befaler, og ingenlunde er dem i deres ulovlige Fart behielpelig, eller tiener dem med nogen Skiul, men meere seer dem anholdt og mig undertegnede sligt tilkiendegivet, som da ufortøvet skal besørge Afhentelsen, er imod den eller de som herudi viser saadan patriotisk Nidkiærhed findes erkiendtlig. Hiermislevgaard pr. Aalborg, den 16de Julii 1785. Hans Knustrup. Forvalter ved Godset. Efter at det med nogenlunde Vished var blevet bekiendt, at det Kongelige octroyerede Østersøiske og Guineiske Handels Selskabs Skib, Geheimeraad Steemann, ført af Capitain Jens Clemmensen, paa Reisen fra Kiøbenhavn til Tronhiem destineret, i Nærheden af Fladstrand skal være forulykket og sønderslaget, har jeg som Skifteforvalter efter Peder Olesen Møller, der havde taget Hyre paa samme Skib som Matros, men ellers havde Boepæl her paa Landet, foretaget Skifteforretning til videre paafølgende Deeling imellem hans efterladte Enke, Edel Laursdatter og deres i Ægteskab sammen avlede 3de Børn; men da man er uvidende om benævnte Peder Olesen Møller, kan have fraværende Credi= eller Debitorer, saa bekiendtgiøres herved, at dette Skifte er opsat til videre Foretagelse her i Foged Gaarden Klitgaard den 22de Augusti førstkommende, til hvilken Tiid den eller de da vilde melde sig, som noget i saa Fald kan have at erindre. Klitgaard paa Lessøe, den 1ste Julii 1785. J. Hesselholt, Landfoget. Giertrud Lorensdatter, som var til Huse i et Niels Cortsen i Westerøe Sogn her paa Landet tilhørende Huus, er sidstleden 21de Junii i ugift Stand ved Døden afgaaet, hendes ringe Efterladenskaber er af mig strax taget under Forseigling til videre paafølgende lovlig Behandling; men da der samme Tiid er angivet, at, foruden de her paa Landet værende Arvinger, skal den Afdøde have havt en Broder, navnlig Rasmus Lorentsen, der boede i Bergen i Norge, hvor han skal være død og have efterladt sig 3de Børn, navnlig Knud Rasmussen, Bergithe og Margrethe Rasmusdøttre; disse Arvinger, de Myndige selv. eller ved Fuldmægtig, og de Umyndige med Værge, indkaldes altsaa herved at møde ved dette Skiftes videre Foretagelse til de i Løven anbefalede Tider; imidlertid meldes til Efterretning, at Stervboet efter Anseende er saa ringe, saa det neppe vil blive tilstrækkelig til Gieldens Afbetaling. Klitgaard, den 1ste Julii 1785. J. Hesselholt.